**Fülpösdaróc Község Önkormányzata Képviselő-testületének 2019. november hó 26. napján tartott nyilvános, rendkívüli ülésének jegyzőkönyve**

**1./ jegyzőkönyve:1-4.**

**2./ tárgysorozata:1-3.**

**3./ rendeletei:-.**

**4./határozatai: 71, 72,73,74 /2019. (XI.26.)**

Száma: F/51-15/ 2019.

**TÁRGYSOROZAT**

Elfogadott, Tárgyalt Napirendi pontok:

**1./ Karácsonyi támogatásról való döntés**

Előterjesztő: Kovács Csaba polgármester

**2./ Leader pályázat beadása**

Előterjesztő: Kovács Csaba polgármester

**3./ Egyebek.**

Előterjesztő: Kovács Csaba polgármester

**Fülpösdaróc, 2019. november 26.**

 **Kovács Csaba**

**polgármester**

**Készült:** Fülpösdaróc Község Önkormányzat Képviselő-testületének 2019. november 26. napján, 8. 00 órakornyílt, rendkívüli ülésén a 4753 Fülpösdaróc, Pécsi Építők útja 9. szám alatt, a tárgyalótermében.

**Jelen vannak:**

Kovács Csaba polgármester, Király Richárd, Milák Dezső, Pecséri Zsuzsanna képviselők;

Varga Rudolf képviselő jelezte távolmaradását előre családi okok miatt.

dr. Sipos Éva jegyző megbízásából Baumgartner Csilla köztisztviselő tanácskozási joggal jelen van.

**Kovács Csaba polgármester:** Köszönti, a megjelenteket megállapítja, hogy határozatképes a képviselő-testület, az öt fő képviselőből négy fő, beleértve a polgármestert, megjelent.

Polgármester úr javasolta, hogy a rövid úton, telefon útján összehívott rendkívüli ülés napirendi pontjai a következők legyenek: **1./ Karácsonyi támogatásról való döntés** Előterjesztő: Kovács Csaba polgármester, **2./ Leader pályázat beadása** Előterjesztő: Kovács Csaba polgármester**, 3./Egyebek.** Előterjesztő: Kovács Csaba polgármester

Javaslom, hogy a szóbeli javaslat alapján hagyja jóvá a testület a napirendi pontokat.

A képviselő-testület egyetért a szóban javasolt napirendi pontok tárgysorozatba vételével, egyhangúan, négy igen szavazattal elfogadta a napirendi pontokat a fenti tárgysorozatban rögzítettek szerint.

**Fülpösdaróc község Önkormányzata Képviselő-testületének**

**71/2019. (XI.26.) határozata**

**a napirendi pontokról, tárgysorozatról**

**Fülpösdaróc község Önkormányzata Képviselő-testülete az alábbiak szerint fogadja el az ülés napirendi pontjait:**

**1./ Karácsonyi támogatásról való döntés**

Előterjesztő: Kovács Csaba polgármester

**2./ Leader pályázat beadása**

Előterjesztő: Kovács Csaba polgármester

**3./ Egyebek.**

Előterjesztő: Kovács Csaba polgármester

**A rendkívüli ülés szükségességét a helyi rendeletben meghatározott határidők betartása indokolja, ellenkező esetben, a döntések meghozatala nélkül hátrányos, vagy hátrányosabb helyzetbe kerülhetne a z önkormányzat.**

**1.napirendi pont: Karácsonyi támogatásról való döntés**

**Előterjesztő Kovács Csaba polgármester**

**Kovács Csaba polgármester:** szóbeli előterjesztést tesz. Elmúlt ülésen módosításra került a rendelet, annak érdekében, hogy minél többen részesülhessenek a karácsonyi támogatásban. Hatályba lépett a rendelet november 26-án, így innentől lehet döntést hozni úgy, hogy 18. évet betöltöttek kapjanak karácsonyi támogatást, és ne családonként legyen megállapítva. Csilla felmérte a személyek számát, akik életvitelszerűen Fülpösdarócon élnek 171 fő. Az előirányzat, amit fel lehet használni, majdnem 3 millió forint, ebből ha 15.000,-Ft/fővel számolunk, az 2.565.000,- ft. Továbbá javaslom, hogy az Ápoló otthonnak is legyen megállapítva 20 E Ft értékben szaloncukor, természetbeni támogatás.

Jelezze kézfelemeléssel, aki egyetért azzal, a települési támogatásról szóló rendelete alapján a képviselő-testület a 18. évet betöltött, életvitelszerűen a községben élő személyek számára pénzbeli formában, 15.000,-ft/fő- , összegben, valamint az ápoló otthonnak 20 E Ft értékben természetbeni formában karácsonyi támogatást biztosít.

 Fülpösdaróc Község Önkormányzat Képviselő-testülete négy igen szavazattal, tartózkodás és ellenszavazat nélkül egyhangúan a következő határozatot hozta

**Fülpösdaróc Község Önkormányzata Képviselő-testületének**

**72/2019. (XI.26.) határozata**

**a települési támogatáson belül biztosítható, karácsonyi támogatás megállapításával kapcsolatosan**

Fülpösdaróc Község Önkormányzatának Képviselő-testülete:

1.a települési támogatás és az önkormányzat által nyújtott egyéb szociális ellátások helyi szabályairól szóló 3/2015. (II.26.) önkormányzati rendeletének 19.§ (1) bekezdése alapján, hivatalból úgy dönt, hogy a fülpösdaróci, életvitelszerűen a községben élő, 18. életévet betöltött személyek számára karácsonyi támogatást biztosít, pénzbeli formában, 15.000,-Ft/ fő összegben.

2.a Szabolcs- Szatmár-Bereg Megyei Ápoló Gondozó Otthon Fülpösdaróc/ 4754 Fülpösdaróc, Fő utca 66./ lakói részére, egyszeri, vissza nem térítendő, 20.000,-Ft összegben, természetbeni formában - szaloncukor - támogatást biztosít a 2019. évi költségvetése terhére.

Határidő:2019. december 31.

Felelős: A határozatok elkészítéséért: szociális feladatokat ellátó ügyintéző.

**2.napirendi pont: Leader pályázat beadása**

Előterjesztő Kovács Csaba polgármester

**Kovács Csaba polgármester:** szóbeli előterjesztést tesz. Falunapot kellene tartani jövőre is. Van lehetőség arra, hogy pályázat keretében valósítjuk meg. A Leader-ben tudunk pályázni rá, hasonlóan a tavalyi évhez, Daróci darócolás címen pályáznánk.

Jelezze kézfelemeléssel, aki egyetért azzal, hogy a Leader pályázatban kérelmet nyújt be a testület, falunap tartására., Daróci Darócolás néven, a helyi identitás megerősítése érdekében.

.

 Fülpösdaróc Község Önkormányzat Képviselő-testülete négy igen szavazattal, tartózkodás és ellenszavazat nélkül egyhangúan a következő határozatot hozta

**Fülpösdaróc Község Önkormányzata Képviselő-testületének**

**73/2019. (XI.26.) határozata**

**a Helyi identitást megerősítő programok támogatása együttműködésben című, VP6-19.2.1.-80-4-17. kódszámú felhívásra irányuló pályázati kérelem benyújtásáról, fejlesztés megvalósításáról**

Fülpösdaróc Község Önkormányzatának Képviselő-testülete:

1. a Szatmári Síkság LEADER helyi akciócsoport illetékességi területén működő szervezetek támogatása keretén belül, a **Helyi identitást megerősítő programok támogatása együttműködésben című, VP6-19.2.1.-80-4-17. kódszámú felhívásra pályázati kérelmet nyújt be, a**  helyi identitás megerősítését célzó közösségi programok, a helyi kulturális tevékenységek bemutatása, hagyományok megőrzése célú „Daróci darócolás” elnevezésű , 2020. évben megvalósítandó, helyi identitás megerősítését célzó közösségi program, falunap 4754 Fülpösdaróc, Fő utca 25. szám alatt, 25. helyrajzi számú ingatlanon történő megvalósítása érdekében.
2. vállalja, hogy a kapott vissza nem térítendő támogatáson felül, amennyiben szükséges önerőből finanszírozza a fejlesztést.
3. megbízza a Polgármestert, a pályázat benyújtásával, továbbá, hogy a szükséges nyilatkozatokat megtegye, valamint a továbbiakban teljes jogkörrel eljárjon a pályázat ügyében, ideértve a fejlesztés megvalósítását, a pályázat elszámolását.

Felelős:polgármester

Határidő: folyamatos

**3.napirendi pont: Egyebek.**

Előterjesztő Kovács Csaba polgármester

Kovács Csaba polgármester: szóbeli előterjesztést tesz, előző ülésen a társulásokba való delegálásról döntöttünk, de kimaradt a mátészalkai Többcélú Kistérségi társulás. Kérem, hogy jelezze kézfelemeléssel, aki egyetért azzal, hogy az önkormányzat részvételével működő Szatmári Többcélú Kistérségi Társulás Társulási Tanácsba a Kovács Csaba polgármestert, akadályoztatása esetére Pecséri Zsuzsanna alpolgármestert delegálja a képviselő-testület.

Fülpösdaróc Község Önkormányzat Képviselő-testülete négy igen szavazattal, tartózkodás és ellenszavazat nélkül egyhangúan a következő határozatot hozta

**Fülpösdaróc Község Önkormányzata Képviselő-testületének**

**74/2019. (XI.26.) határozata**

**a Szatmári Többcélú Kistérségi Társulás Társulási Tanácsába való delegálásról**

1. Fülpösdaróc Község Önkormányzatának Képviselő-testülete a Szatmári Többcélú Kistérségi Társulás Társulási Tanácsába Fülpösdaróc Önkormányzat képviseletében Kovács Csaba polgármestert delegálja.
2. 2. Fülpösdaróc Község Önkormányzatának Képviselő-testülete a Szatmári Többcélú Kistérségi Társulás Társulási Tanácsába delegált Kovács Csaba polgármestert, akadályoztatása esetén Pecséri Zsuzsanna alpolgármester helyettesíti.

Határidő: folyamatos

Felelős: Kovács Csaba polgármester

További kérdés, vélemény, hozzászólás, közérdekű bejelentés nem volt, ezért megköszönte Polgármester úr a részvételt, és az ülést bezárta Polgármester úr.

**Fülpösdaróc, 2019. november 26.**

**Kovács Csaba dr. Sipos Éva polgármester jegyző**